Milas: Mi nismo razgovarali o referedumu, to ćemo kasnije

Iljkić, Josić i Živković iz Stožera za obranu Vukovara proveli su više od tri sata u prostorijama Kluba HDZ-a. Sumnja se da su razgovarali o referendumu o ćirilici

<p><span style="background-color: rgb(255, 255, 255);">Došli su mi prijatelji, suborci, sutra je sastanak u Hrvatskoj bratskoj zajednici. Malo smo porazgovarali o tome. Vidjet ćete sutra. Ne, </span><b>nismo razgovarali o referendumu</b><span style="background-color: rgb(255, 255, 255);">. O referendumu ćemo kasnije, ali to je njihovo - rekao je Milas kad je nakon tri i pol sata završio razgovor s trojkom iz Stožera. </span><br/></p><p>Na pitanje zašto je onda <b>Šeks govorio o referendumu</b>, što su novinari čuli dok su stajali ispred Kluba,<b> Iljkić</b> je rekao: ''Ima čovjek pravo govoriti o čemu hoće''.</p><p>- Ma, on nas je pitao govorimo li o referendumu. A zaista nismo govorili o tome - rekao je Milas. </p><p>Iako su rekli da Šeks s njima nije razgovarao i da u se samo pozdravili, nekoliko sekunda nakon njih prostorije Kluba napustio je upravo Šeks. Na pitanje kako će glasiti referendumsko pitanje, zbunio se i pitao o kojem se referendumskom pitanju radi. Rekao je da nisu razgovarali o referendumu. </p><p>- Pa više ne možemo ni razgovarati. Mi smo prijatelji i predugo se znamo - poručili su i Josić i Milas, a Šeks je dodao:'' I ja sam Vukovarac, što hoćete''.</p><h3>Stožer u Klubu HDZ-a: Nismo tu zbog ćirilice, već privatno!<br/></h3><p>Nešto prije 13 sati u zgradu Sabora ušli su Vlado Iljkić, Tomislav Josić i Marijan Živković iz Stožera za obranu hrvatskog Vukovara. Koga su došli posjetiti isprva je bilo obavijeno velom tajni. Iako su u Klubu zastupnika HDZ-a isprva rekli kako ne znaju ništa o sastanku sa Stožerom, u jednom je trenutku Iz prostorija Kluba izašao Iljkić. </p><p>- Privatno smo ovdje. Došli smo kod zastupnika Zvonka Milasa. On ima braniteljsku udrugu, a sutra je sastanak braniteljskih udruga - rekao je Iljkić te opovrgnuo da sastanak u Saboru ima ikakve veze <span class="show-bad">s ćirilicom</span> u Vukovaru. U Klub zastupnika uskoro su ušli Vladimir Šeks i Davorin Mlakar. Nekoliko puta je ušao i izašao <b>Gordan Jandroković.</b></p><p>- Gospoda iz Stožera su unutra i razgovaraju s gospodinom Milasom. Pa valjda nas mogu posjetiti - rekao je Gordan Jandroković izlazeći iz prostorija Kluba. </p><h3>Pupovca potez Stožera ne čudi</h3><p>Milorad Pupovac rekao je kako ga ne čudi da se Stožer o raspisivanju referenduma o ćirilici došao konzultirati s HDZ-ovcima.</p><p>- Odustali su od svih politika po kojima su europska i demokratska stranka - rekao je Pupovac i dodao kako postoji sinergija između stožera i HDZ-a, vidljiva i nevidljiva. <br/></p>